1943 й . БАССР-ҙа 2,2 мең ҡараусыһыҙ һәм бағыусыһыҙ бала асыҡлана , уларҙың 1,6 меңе — балалар учреждениеларына , 500-ҙән ашыуы патронатҡа тапшырылған ; 1946 й . — 7 мең самаһы етем һәм ярым етем , шуларҙың 2 мең тирәһе — ғаиләләргә , 1,4 меңе — балалар учреждениеларына , 743-ө эшкә урынлаштырыла , 2,6 мең бала туғандары йәки колхоздар аҫрауында була ; 1947 й . — 6,2 мең бала һәм үҫмер ( шул иҫәптән 85 % — етемдәр ) , шуларҙың 55 % -ы — балалар йорттарына , 8 % -ы — туғандарына , 6 % -ы эшкә урынлаштырыла , 5 % -ы колонияға ебәрелә . 1964 й . СССР МС-ы ҡарары менән бәлиғ булмағандар өсөн колониялар махсус мәктәптәр һәм махсус һөнәрселек-техник училищелар итеп үҙгәртелә ; БАССР-ҙа Бөрө тәрбиә биреү колонияһы бәлиғ булмаған хоҡуҡ боҙоусылар өсөн махсус мәктәпкә әйләндерелә .